OpenLLM-France/wikimedia huggingface dataset:
# Sensuntepeque

Sensuntepeque El Salvadorko Cabañas departamenduko udalerri bat da. 306.33 km²ko azalera du eta 2007ko erroldaren arabera 40332 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q2335680
* Multimedia: Sensuntepeque / Q2335680
# Sollwitt

Sollwitt Alemaniako udalerria da. Schleswig-Holstein estatuan dago, [[Nordfriesland (barrutia)|Nordfriesland]] barrutian. 2014an 293 biztanle zituen 10,95 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q572960
* Multimedia: Sollwitt / Q572960
# Solmaz Daryani

Solmaz Daryani (Iran, 1989) argazkilari dokumentalgile irandarra da.

## Biografia

Solmaz Daryanik informatika ikasi zuen Azad Unibertsitatean, eskolan software ingeniaritzako arte-batxilergoa atera eta gero. 2012an hasi zen argazkilaritzara hurbiltzen, Interneten bidez ikasi zuen argazkilaritza: autodidakta da.

## Ibilbidea

2014az geroztik Solmaz Daryanik Urmia aintzirako hondamendi ekologikoa dokumentatu zuen, izan ere eskualde hartakoa da jatorriz. Ekialde Hurbileko ingurumen-hondamendirik tamalgarrienetako bat izan zen, eta bere lehen liburuan argitaratu zuen, 2021ean: The Eyes of Earth (2021, FotoEvidence Foundation).
2019ko udazkenean, Alexandra Boulat Beka jaso zuen DMJX-n ikasketak egiteko, VII Photo Agentziaren kide eta sortzailekide zen argazkilari frantses sarituaren oroimenez emandako saria. 2017an, Magnum Fundazioaren Beka jaso zuen On Religion (Erlijioari buruz) izeneko deialdi baterako. Abian duen The Eyes of Earth proiektuarekin IdeasTap eta Magnum Photos, PhotogrVphy Grant eta FotoEvidence Book Award sariak irabazi ditu.
Women Photograph eta DiversifyPhoto-ko kidea da. Bere lanaren bitartez, pertsonen eta haien ingurunearen arteko lotura aztertzen du narrazio pertsonalekin, kokapenak, pertsonaiak eta eszenak identifikatuz. Solmaz Daryanik epe luzeko proiektuetan lan egiten du normalean. Bere karrera hasi zenetik, istorioak kontatzen lan egin du epe luzeagoko serieak sortuz, denborak jendeari eta ingurumenari nola eragiten dion ulertzeko. Bere iraupen luzeko argazki proiektuen artean, The Eyes of Earth (2014tik) eta In Deserts of Wetland (2018tik). 2017an, Focus Iran film dokumental frantsesean aurkeztu zuen bost argazkilari iraniarri buruz, arauei aurre egiten dion sorkuntza baten bizitasunaren lekuko.
Daryanik nazioartean lan egin du, uraren krisiaaren, klima-aldaketaren eta Iran, Afganistan, Turkia eta Erresuma Batuko dokumental sozialen istorioen berri emanez. Bere lana nazioarteko aldizkari eta egunkarietan argitaratu da, hala nola The New York Times, Der Spiegel, National Geographic, Atlas Obscura, Foreign Policy Magazine, L'OBS Magazine, Le Monde hors serie, Polka Magazine, The American Scholar Magazine eta beste argitalpen batzuk.
Nathalie Masduraudek eta Valérie Urreak bere erretratua egin zuten Focus Iran, l'audace au premier plan dokumentalean, 2017an. Urte hartan bertan, aurkeztu zen Daryaniren lana Frantzian, Arlesen, hain zuzen.

## Sariak eta aipamenak

* IdeasTap Photographic Award, The Eyes of Earth lanarengatik, 2015

## Erreferentziak

* ↑ Photographie iranienne : Solmaz Daryani. 2018-01-25.
* ↑ The Desolate, Apocalyptic Landscape That is Lake Urmia, Iran. 2016-02-09.
* ↑ Amaury da Cunha. (2017-07-08). «Focus Iran, l’audace au premier plan» Le Monde TV.

## Kanpo estekak

* Datuak: Q61667861
* Multimedia: Solmaz Daryani / Q61667861
# Solms

Solms Alemaniako hiri-udalerri bat da, Hessen estatuan. Azken zentsuaren arabera 13.862 biztanle zituen, 34,02 kilometro koadroko azaleran.

## Kanpo estekak

* Datuak: Q566156
* Multimedia: Solms / Q566156
# Sollubegana

Sollubegana edo Sollubeko mendatea Mungia eta Bermeo artean dagoen mendatea da. 383 metroko garaiera du. Sollubeganan jatetxea dago.

## Bizkaiko Foru Aldundiaren azpiegitura plana

2008an Bizkaiko foru aldundiak kaleraturiko azpiegitura planaren arabera, gaur egun Mungian amaitzen den autobidea, Bermeora arte luzatuko da. Horretarako, tunelak eraikiko dira, horietako bat Sollube mendiaren azpitik. Lanak 2009an hasi eta 2011 eta 2012 urteen artea amaitzea aurrikusten da.

## Kanpo estekak

* Datuak: Q12267500
# Sollubeko Gudua

Sollubeko Gudua Espainiako Gerra Zibileko gudua izan zen, Sollube mendian (Bermeotik hurbil, Bizkaian) gertatua, 1937ko maiatzaren 6tik maiatzaren 14ra arte. Aurrez aurre izan zituen Eusko Gudarostea eta Errepublikaren aldeko hainbat asturiar nahiz kantabriar, batetik; eta Errepublikaren aurka matxinatutako armada frankista (italiarrak, espainiarrak eta marokoarrak), bestetik. Guztira 1.000 bat soldadu hil ziren: 600 Errepublikaren aldean, eta 400 matxinatuen aldean. Bermeoko guduaren ondorengo borrokaldia izan zen, Bizkaiko iparraldeko fronteko azken erresistentzia ekintzetako bat.

## Kronologia

* Maiatzaren 6a: armada frankista Solluberantz abiatu da; errepublikarrek erasoari eutsi diote.
* Maiatzaren 7a: errepublikarrek erasoari eutsi diote.
* Maiatzaren 8a: frankistek Sollube hartu dute.
* Maiatzaren 9a: errepublikarrek kontraeraso saiakera egin dute.
* Maiatzaren 10a: errepublikarrek (euskal herritarrak eta asturiarrak) kontraerasoan ari direla, italiar batailoi bat inguratu dute.
* Maiatzaren 11: borrokarik gabe; frankistak, hurrengo erasoa antolatzen.
* Maiatzaren 12a: frankisten erasoak porrot egin du.
* Maiatzaren 13a: borrokarik gabe.
* Maiatzaren 14a: errepublikarrek Sollubeko posizioak galdu dituzte eta Jata mendian defentsa prestatu dute.

## Omenaldia

Guda zibila bukatu ostean, bando nazionalak harrizko gurutze batekin omendu zituen han bizia eman zuten italiarrak. Atxilotuta zeuden errepublikarrek eraiki zuten gurutze hura, Bermeoko Mañu auzoan, Sollubeko guduko borrokaldi gordinena izan zen tokian, lubakien alboan. 2017ko maiatzaren 14an, aldiz, errepublikarrak eta Eusko Gudarostearen alde bizia eman zutenen omenez, gurutze hura kendu eta omenaldia ospatu zen auzoko probalekuan.
2006. urtean Sollube mendian aurkitutako hezurrak gudu hartan hil zirenenak direla uste da.

## Liburua

Bermeo y la Guerra Civil. La Batalla del Sollube, Sollubeko guduari buruzko liburua 2007ko urrian aurkeztu zuten.

## Ikus, gainera

* Espainiako Gerra Zibila Euskal Herrian
* Bermeoko gudua

## Bibliografia

* (Gaztelaniaz) Francisco Manuel Vargas Alonso, Bermeo y la guerra civil. La batalla de Sollube (1. ed 2007), Lankidetzan bilduma, Eusko Ikaskuntza. ISBN 978-84-8419-065-3
* (Gaztelaniaz) Historia General de la Guerra de Euskadi, IV liburukia (1981), Luis Haranburu-editor eta Naroki.

## Kanpo estekak

* Datuak: Q12267501
# Solna

Solna Suediako hiri bat da eta Stockholmgo konderriko hirugarren hiria da. 2015eko erroldaren arabera 76.158 biztanle ditu.

## Geografia

Stockholmen iparraldean kokaturik dago, hiriburuko Norrmalm eta Bromma barrutiez inguratuta. Azalerari dagokionez Suedia guztiko azalera txikiena duen hirugarrena da. Stockholmen suburbioa da erabat.
Haga parke ezaguna dauka eta bertan XVII eta XVIII mendetako hainbat jauregi daude. Haga, Ulriksdal eta Gustavo III.aren pabiloia.

## Banaketa administratiboa

Bi parrokiak osatzen dute udalerria, Solna berak eta Råsundak. Era berean funtzio administratiborik ez duten zortzi auzotan banatzen da: Bergshamra, Haga, Hagalund, Huvudsta, Järva, Råsunda, Skytteholm eta Ulriksdal.

## Kirolak

Suediako talderik onenetakoa den AIK Fotboll taldea bertakoa da eta AIK Solna izenaz ere ezagutzen da. Suediako 11 Liga eta 8 Kopa eskuratu ditu. Stockholm inguruko taldea izanik Djurgårdens IF-rekin lehia estua izaten du. Bere Friends Arena estadioan Suediako selekzio nazionalak ere jokatzen du.

## Iruditegia

* Ulriksdal jauregia.
* Haga jauregia.
* Gustavo III.aren pabiloia.
* Haga parkea.
* Haga Echo Temple.
* Solnako eliza.
* Karlberg jauregia.
* Solna Gymnasium (eskola).
* Friends Arena.

## Hiri senidetuak

* Gladsaxe (Danimarka)
* Ski (Norvegia) (Norvegia)
* Pirkkala (Finlandia)
* Valmiera (Letonia)
* Burbank (California) (AEB)
* Kalamaria (Grezia)
* Bemowo (Polonia)

## Kanpo estekak

* (Suedieraz) Solnako udalerriaren webgunea
* Datuak: Q109010
* Multimedia: Solna Municipality / Q109010
# Sollstedt

Sollstedt Alemaniako udalerria da. Turingia estatuan dago, [[Nordhausen (barrutia)|Nordhausen]] barrutian. 2014an 3.018 biztanle zituen 26,22 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q559775
* Multimedia: Sollstedt / Q559775
# Sollube

Sollube Bizkaiko mendia da, Bizkaiko deiadar mendietako bat. 686 metroko altuera du. Sollubera igotzeko hainbat bide daude, baina hauek dira erabilienak: Bermeotik, Busturiatik, Meñakatik, Arrietatik eta Sollubeganatik. Gailurra Arrietako herrian dago.

## Historia

Euskal Herriko guda zibilean, Sollubeko bataila deituriko borrokaldia gertatu zen. Errepublikarren eta nazionalen bandoen artean. Nazionalen bandokoan italiarrak (flechas negras) eta espainiarrak ziren gehien bat.
Sollube gailurrera iritzi orduko, antzinako arrizko hilerri bat dago, triku harri deitzen dena.

## Iruditegia

* Sollubegana.
* Sollube gas mendibidea iparraldetik.
* Airetiko ikuspegia.

## Sollube 707

Bermeoko mendizale taldea sollube707 deitzen da. Bere webgunean (sollube707-ren webgunea) haren ekintzak eta egutegia dago.

## Kanpo estekak

* Datuak: Q557452
* Multimedia: Sollube / Q557452
# Sollube Zirkuitua

Sollube Zirkuitua urtero, irailean, Bermeon jokatzen den txirrindularitza lasterketa da, Bermeoko Txirrindulari Elkarteak antolatuta, Lehendakari Txapelketarako baliagarria da. 23 urtez azpiko eta elite mailako txirrindulariek har dezakete parte.
1925ean jokatu zen lehenbiziko aldiz

## Palmaresa 1991tik aurrera

| Urtea | Garailea | Bigarrena | Hirugarrena |
| 1991 | Imanol Galarraga | | |
| 1992 | iñaki Murua | | |
| 1993 | Juan María Galdos | | |
| 1994 | Erkaitz Elkoroiribe | | |
| 1995 | Javier Otxoa | | |
| 1996 | Óscar Negrete | | |
| 1997 | Óscar Freire | | |
| 1998 | Josu Isasi | Óscar García Lago | Iñigo Urretxua |
| 1999 | Óscar García Lago | | |
| 2000 | Antonio Martín Rodríguez | | |
| 2001 | Mikel Elgezabal | Antonio Alcañiz | Iñigo Urretxua |
| 2002 | Unai Elorriaga | Jorge García Marín | Daniel Aguado |
| 2003 | Iban Mayoz | Koldo Fernandez de Larrea | Alan Perez |
| 2004 | Alan Perez | David Pérez Iñíguez | Rubén Pérez |
| 2005 | Carlos Abellán | Beñat Intxausti | Javier Etxarri |
| 2006 | Fabricio Ferrari | Eriz Ruiz de Erentxun | Javier Iriarte |
| 2007 | Rubén Reig | Eloy Carral | Higinio Fernández |
| 2008 | Egoitz García | Rubén Palacios | Jon Pardo |
| 2009 | Arturo Ariño | Florentino Márquez | Ion Izagirre |
| 2010 | Enrique Sanz | Borja Abasolo | Julen Mitxelena |
| 2011 | Karol Domagalski | Marcos Miguel | Josué Moyano |
| 2012 | Jesús del Pino | Antonio Molina | Rubén Fernández Andújar |
| 2013 | Antonio Pedrero | Jaime Rosón | Jon Iriarte |
| 2014 | Jaime Rosón | Arnau Solé | Ander Plazaola |
| 2015 | Julen Amezketa | Jonathan Lastra | Ahetze Arratibel |
| 2016 | Héctor Carretero | Julián Barrientos | Xavier Cañellas |
| 2017 | Marc Buades | Xavier Cañellas | Txomin Juaristi |

## Erreferentziak

* ↑ 1925 Primer circuito Sollube
* ↑ Rural Kutxa garaipenak pilatzen
* ↑ Circuito Sollube (Bermeo)
* ↑ Jesús del Pino (Caja Rural) gana el Circuito Sollube
* ↑ Antonio Pedrero gana en el Circuito Sollube de Bermeo
* ↑ Rosonek 11. garaipena eman dio Rural Kutxari
* ↑ Torneo Lehendakari: Amezketa se impone en Sollube
* ↑ 17ª Torneo Lehendakari: Carretero suma otra en Bermeo
* ↑ Lehendakari: Buades (Euskadi) vence en Bermeo

## Kanpo estekak

* Circuito Sollube - museociclismo.it
* Circuito Sollube - firstcycling.com
* Circuito Sollube - siteducyclisme.net
* Datuak: Q39071787
# Simmesport (Louisiana)

Simmesport Louisianaeko herri bat da. Avoyelles parrokian kokatua dago. 2010ean 2.161 biztanle zituen, 5,66 kilometro koadrotan banatuta.

## Ikus, gainera

* Avoyelles parrokia

## Kanpo estekak

* Datuak: Q1999219
* Multimedia: Simmesport, Louisiana / Q1999219
# Simms (Montana)

Simms Ameriketako Estatu Batuetako erroldak esleitutako leku bat da. Cascade konderrian dago, Montana estatuan. 361 biztanle ditu, 19,733234 kilometro koadroko azaleran banatuta.

## Ikus, gainera

* Cascade konderria

## Kanpo estekak

* Datuak: Q960675
# Simmelsdorf

Simmelsdorf Alemaniako udalerria da. Bavariako estatuan dago, [[Nurenberg Land (barrutia)|Nurenberg Land]] barrutian. 2014an 3.097 biztanle zituen 40,87 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q552412
* Multimedia: Simmelsdorf / Q552412
# Simmern (Westerwaldkreis)

Simmern Alemaniako udalerria da. Renania-Palatinatua estatuan kokatuta dago, [[Westerwald barrutia|Westerwald]] barrutian. 2014an 1.465 biztanle zituen 9,09 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q693949
* Multimedia: Simmern (Westerwald) / Q693949
# Simmozheim

Simmozheim Alemaniako udalerria da. Baden-Württemberg estatuan dago, [[Calw (barrutia)|Calw]] barrutian. 2014an 2.874 biztanle zituen 9,5 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q553770
* Multimedia: Simmozheim / Q553770
# Simmershofen

Simmershofen Alemaniako udalerria da. Bavariako estatuan kokatuta dago, [[Neustadt an der Aisch-Bad Windsheim (barrutia)|Neustadt an der Aisch-Bad Windsheim]] barrutian. 2014an 888 biztanle zituen 34,19 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q505009
* Multimedia: Simmershofen / Q505009
# Simmertal

Simmertal Alemaniako udalerria da. Renania-Palatinatua estatuan kokatuta dago, [[Bad Kreuznach (barrutia)|Bad Kreuznach]] barrutian. 2014an 1.858 biztanle zituen 8,08 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q523147
* Multimedia: Simmertal / Q523147
# Simmerath

Simmerath Alemaniako udalerria da. Ipar Renania-Westfalia estatuan kokatuta dago, [[Akisgran eskualdea|Akisgran eskualde]] barrutian. 2014an 15.022 biztanle zituen 110,92 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q200836
* Multimedia: Simmerath / Q200836
* Webgune ofiziala
# Simmersfeld

Simmersfeld Alemaniako udalerria da. Baden-Württemberg estatuan kokatuta dago, [[Calw (barrutia)|Calw]] barrutian. 2014an 2.077 biztanle zituen 44,18 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q552099
* Multimedia: Simmersfeld / Q552099
# Simmonsita

Simmonsita haluro motako minerala da eta cryolita subtaldearen kidea da.

## Ezaugarriak

Simmonsita haluro mineralaren formula kimikoa hau da: ${\ce {Na2LiAlF6}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 - 3 da.

## Erreferentziak

* 1 2 (Ingelesez) «Simmonsite: Mineral information, data and localities.» www.mindat.org (Noiz kontsultatua: 12-05-2019).
# Joar

Joar Araba eta Nafarroa artean dagoen mendia da. 1.418 metrorekin Kodesko mendilerroan dagoen punturik altuena da.
Beste izenak Kodes, Yoar edo Ioar ematen dizkoite mendiari.

## Abiapuntuak

* Kodesko santutegitik: Ordu 1 eta 30 minutuko igoera.
* Kanpezutik: Ordu 1 eta 45 minutu.
* Azuelotik.
* Genevillatik.

## Ikus, gainera

* Nafarroako mendien zerrenda
* Arabako mendien zerrenda

## Kanpo estekak

* Joar luberri.net webgunean
* Datuak: Q4570652
* Multimedia: Joar / Q4570652
# Joaçaba

Joaçaba Brasilgo udalerri bat da, Santa Catarina estatuan kokatua. 30.146 biztanle ditu 242,11 km²ko eremuan.

## Ikus, gainera

* Santa Catarina

## Kanpo estekak

* Datuak: Q1758467
* Multimedia: Joaçaba / Q1758467
# Job

Job izan daiteke:
* Job, Bibliako pertsonaia.
* Joben liburua, Itun Zaharraren liburua.
* Joben gaixotasuna edo hiperimmunoglobulina E-ren gaixotasuna.
* Job, Puy-de-Dômeen dagoen frantziar udalerria.
* Job, Joseph Rothek 1930ean idatzitako eleberria.

## Oharra

Job ingelesez lan esan nahi du eta film eta abesti eta liburu askoren izenburuetan agertzen da.
# Job (Biblia)

Job (hebreeraz: אִיּוֹב; arabieraz: أيّوب, Ayyub) Biblian eta Koranen ageri den pertsonaia da, Joben liburuko pertsonaia nagusia. Satanek, Jainkoak baimenduta, proba gogorra ezarri zion bere zintzotasuna neurtzeko. Proba gaindituta, bere antzinako zoriona berreskuratu zuen.
Job profetatzat hartzen da Abrahamdar erlijiotan: judaismoa, kristautasuna eta islama. Noajismoan, Jainkoak nazioetara bidali zituen zazpi profetetako bat da (ez-judua). Bibliako testuetan, bere istorioa Joben Liburuan kontatzen da, bai Tanajen, bai Itun Zaharrean. Koranean Job profetaren pazientzia aipatzen da.

## Historia

Job abeltzain aberatsa zen, 7 seme-alaba eta 3 alaba zituen, eta lagun eta morroi ugari. «Uzeko lurraldean» bizi zen, Edom erresumaren zati gisa aipatutako hiria.
Satan Jainkoaren aurrean agertzen da argudiatuz Jobek ematen dion maitasuna bere bedeinkazioengatik zela, eta ez benetan maite dudalako. Jainkoak ematen dio Satani Joben osotasuna frogatzea, non bere ondasunak, familia, abereak, besteak beste, bere bizitza kenduta uki zitzakeen.
Hortik aurrera, Satanek Job zelatatzen du, eta hainbat ezbehar sortzen dizkio, hala nola gaixotasunak (sarna), kaldearren eta sabearren erasoa bere morroiei, ganaduaren heriotza, pobrezia, emaztearen arbuioa eta baita seme-alaben heriotza ere.
Frogak amaitu ondoren, Jobek Jainkoari leial izaten jarraitzen du, eta, gertaturikoa gorabehera, garaile ateratzen da (Jb 42), eta, beraz, aurreko zoriona itzultzen zaio, zeukanaren bikoitza baino gehiagorekin, lehen semeen bizitza izan ezik, nahiz eta gero zazpi seme eta hiru alaba (Usoa, Kanela Lorea eta Lurrinontzi) izan, guztien artean bere herentzia handia banatuz.
Bere ontasunagatik, pazientziagatik, Jainkoarekiko leialtasunagatik eta legatuagatik, Job tzadiq bat da tradizio juduarentzat. Tradizio katolikoaren testuinguruan, Job santutzat hartzen da; Eliza katolikoak santutasun eredutzat hartzen du eta santoralean sartzen da, maiatzaren 10ean ospatzen delarik.

## Erreferentziak

* ↑ Ibn Kathir, Qasas al-anbiya
* ↑ «Bava Batra 15b» www.sefaria.org (Noiz kontsultatua: 2023-03-07).

## Kanpo estekak

* Datuak: Q179962
* Multimedia: Job / Q179962
# Joarlem Batista Santos

Joarlem Batista Santos, Jo (1995eko maiatzaren 1a - ) Brasilgo futbolaria da.
Hainbat futbol taldetan jokatu du, esaterako Mito HollyHock.

## Kanpo estekak

* (Japonieraz) J.League Data Site
* Datuak: Q56349908
# Joas Judeakoa

Joas Judeakoa (hebreeraz: יְהֹואָשׁ‎, Yəhôʾāš, “Jehovak-emana” esan nahi duena; grezieraz: Ιωας; latinez: Joas), gutxi gora-behera K.a. 836 eta K.a. 797 bitartean gobernatu zuen Judako errege bat izan zen.
Okozias Judeakoa eta Sibia izeneko Bersebako emakume baten semea eta bere amaordea eta aurreko erregina izan zen Ataliak egin zuen sarraskitik bizirik irten zen bakarra. Ezkutuan babestu zuen Joyada apaiz gorenak olioztatu zuen.
Zazpi urterekin hasi zen gobernatzen, Joyada apaiz gorenak zuzendua.
Biblian nabarmendutako bere lanen artean, ekonomia goraldi bat egon zen Ataliaren erregealdian larriki kaltetutako tenplua zaharberritzeko dirua biltzeko. Diru horrekin, tresna erlijiosoak ere egin ziren, baina ezin izan zituen erresumako beste idolo batzuen tenpluak ezabatu, eta, beraz, jendeak, beste jainko batzuk gurtzen jarraitu zuen.
Dena bare eta lasai joan zen bere gidari izan zen Joyada apaiz gorena hil zen arte. Joas eta erresumako beste buruzagi batzuk, erlijioari ezikusia egiten eta arreta beste gurtza batzuei jartzen hasi ziren, Joas abisatu zuten profetak, ez ziren entzunak izan, eta Zakariasek, Joyadaren semeak ere abisatu zion, baina Joasek, Zakarias hil egin zuen eta tratu txarrak ematea agindu zuen.
Gertaera hauen ondoren, Joasek, ondorio latz bat jasan zuen, aramearrak, Jerusalem erasotzera doaz, eta buruzagi guztiak hiltzen dituzte. Joasek, honek lortutako gauza preziatu guztiekin harrapakin bat eman behar dio, tenplurako egin zituen lanik gabe geratuz. Inbasioaren ondoren, aramearrak joan egin ziren, baina Joas larriki gaixo utzi zuten.
Krisiaren ondoren, bere ofizialetako batzuk, bere aurka konspiratzea erabaki zuten, ohean zegoen bitartean hil zuten, Bet-Milon. Bere oinordekoa, Amasias izan zen.

## Erreferentziak

* ↑ Antzinateko eskualdeen euskarazko izenak (euskaltzaindia.eus)
* Datuak: Q313229
* Multimedia: Jehoash of Judah / Q313229
# Joaquín de la Pezuela

Joaquín de la Pezuela y Sanchez de Aragón (Naval, Huesca, 1761eko maiatzaren 21a – Madril, 1830eko irailaren 16a) Vilumako lehenbiziko markesa, espainiar noblea, militarra eta politikaria izan zen. 1816-1821 bitartean, Peruko erregeorde kargua bete zuen.

## Bizitza

Joaquín de la Pezuela Navalen jaio zen, Huescako probintzian, 1761eko maiatzaren 21ean, santandertar jatorriko familia kapare batean. 1775-1778 bitartean, Segoviako Artilleria Akademian ikasi zuen. Gibraltarko setioan (1779-1783) borrokatu zen, eta urte batzuk geroago Gipuzkoan Konbentzioaren Gerran (1793-1794).
1805ean, Peruko Erregeorderrira igorri zuten, non bigarren mailako karguak bete zituen. 1813an, José Fernando de Abascal erregeordeak Peru Garaiko armadaren buruzagi nagusi izendatu zuen. Manuel Belgrano garaitu zuen Vilcapugion (1813ko urriak 1) eta Ayohuman (1813ko azaroak 14), baina Juan Antonio Álvarez de Arenales gailendu zitzaion La Floridan (1814ko maiatzak 25).
1815eko azaroaren 29an, Vilumako gudua irabazi zuen Rio de la Platako armadaren aurka; José Rondeau zen independentisten burua. Horren ostean, Peruko hogeita hemeretzigarren erregeorde izendatu zuen Fernando VII.ak. 1816ko uztailaren 7an kargua hartu zuenetik, egungo Argentinako eta Txileko independentisten aurka borrokatu zen, arrakastarik gabe. Izen ona galduz joan zen, eta 1821eko ekainaren 29an Peruko buruzagi liberalek kargugabetu zuten; José de la Sernak ordeztu zuen.
Penintsulara itzulirik, Gaztela Berriko kapitain nagusi izendatu zuten 1825ean. 1830eko irailaren 16an hil zen Madrilen.

## Bibliografia

* Pezuela, Joaquín, Memoria de gobierno, Escuela de Estudios Hispano-Americanos, Sevilla, 1947.
* Bidondo, Emilio, La guerra de la independencia en el Alto Perú, Ed. Círculo Militar, Bs. As., 1979.
* Camogli, Pablo, Batallas por la libertad, Ed. Aguilar, Bs. As., 2005. ISBN 987-04-0105-8
* Frías, Bernardo, Historia del General Martín Güemes y de la Provincia de Salta, o sea de la Independencia Argentina, Salta, 1971.
* Mitre, Bartolomé, Historia de Belgrano y de la independencia argentina. Ed. Estrada, Bs. As., 1947.
* Ruiz Moreno, Isidoro J., Campañas militares argentinas, Tomo I, Ed. Emecé, Bs. As., 2004. ISBN 950-04-2675-7
* Yaben, Jacinto R., Biografías argentinas y sudamericanas, Ed. Metrópolis, Bs. As., 1938.
* Almanaque de Gotha - 2013, Volumen II, pp. 717-20.

## Erreferentziak

* 1 2 3 4 Joaquín de la Pezuela Sánchez. historia-hispanica.rah.es (Noiz kontsultatua: 2024-1-27).
* 1 2 3 4 González de la Pezuela Griñán Sánchez de Aragón, Joaquín (1761-1830). pares.mcu.es (Noiz kontsultatua: 2024-1-26).

## Kanpo estekak

* Datuak: Q1378635
* Multimedia: Joaquín de la Pezuela / Q1378635
# Joarilla de las Matas

Joarilla de las Matas Leongo Herriko udalerri bat da, Leongo probintzian kokatuta. Safagúngo eskualdea eskualdean dago, itsas mailatik 792 m metrora, eta km²-ko azalera hartzen du.
2009ko urtarrilaren 1eko erroldaren arabera 378 biztanle zituen. eta 2023 urteko erroldaren arabera 240 biztanle zituen.

## Ikus, gainera

* Leóngo udalerrien zerrenda

## Kanpo estekak

* Datuak: Q1635235
* Multimedia: Joarilla de las Matas / Q1635235
# Joateca

Joateca El Salvadorko Morazán departamenduko udalerri bat da. 2007ko erroldaren arabera 4210 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q3808599